陸燦 (崇禎進士)

陸燦（），字振玉，浙江嘉興府平湖縣人，明朝政治人物。

生平
崇禎七年（1634年）甲戌科進士，授山東濟南府推官，九年丙子分考，得士六人，趙進美以垂髫冠齊魯。監生宋玉鋐兄弟坐盗誣舉家，系狱數載，屡叩登聞不得白，燦獨察其冤，且廉知真盗系廠狱，因請復鞫，悉反其案釋之。莅任三年，釋殊死重囚七人，城旦以下十余人。十一年戊寅（1638年）十二月，清兵破居庸關南下，山東大震，巡撫颜继祖率師次德州，总监太监高起潜以兵駐臨清、濟寧間，濟南告急，巡按宋學朱適出巡章丘，急策騎馳至，閲城中兵惟土兵五百。及調莱兵七百，率司道嬰城固守。清兵築長圍三面困之，援兵不至，十二年己卯（1639年）正月二日黎明城陷，巡按御史宋學朱殉國死之，有人勸陸燦出逃，燦瞋目曰：「城存與存，城亡與亡，勿顧我。」遂死之，闔門皆遇難。

引用

參考文獻
嘉慶《平湖縣志》·卷七·選舉
嘉慶《平湖縣志》·卷九·人物

C
平湖人
明朝濟南府推官
明朝鄉試同考官
明朝戰爭身亡者